(1893) Die valsche heyligen sijn neerstich , dat al suuer van buyten soude sijn , sonder alle ombehoorlicheit in dingen die sij selue geuonden hebben , ende daer sijn sij also mede becommert , dat sij haerder inwendicheyt al vergeten , so dat sij sijn als gescilderde grauen , die van binnen vol stancs ende vuylicheyts sijn .Hier omme so baden si Pilatum om haer beenen te breken ende haren lichamen wech te doen , maer sij en baden God niet dat hi die stinckende pryen wt haerder conscientien soude werpen , Pilatus heeft haer daer ghenoech in geweest , want die duuel en begeert sulcke heylicheyt niet te beletten .Die ruyters hebben der moordenaers beenen gebroken , maer die beenen Christi niet .